
	SZOMBATHELY MEGYEI JOGÚ VÁROS
	POLGÁRMESTERE

Az előterjesztést megtárgyalta:

· Gazdasági és Jogi Bizottság
· Kulturális, Oktatási és Civil Bizottság
· Szociális és Lakás Bizottság
· Költségvetési Ellenőrző Szakmai Bizottság
· Városstratégiai, Idegenforgalmi és Sport Bizottság
· Szellemi Örökség, Nemzetiségi és Térségi Kapcsolatok Szakmai Bizottsága

A határozati javaslatokat törvényességi szempontból megvizsgáltam:


	/: Dr. Károlyi Ákos :/
	jegyző

ELŐTERJESZTÉS

Szombathely Megyei Jogú Város Közgyűlésének 2026. szeptember 24-i ülésére

Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára


I. Javaslat Szombathely Megyei Jogú Város Önkormányzata tulajdonában lévő gazdasági társaságok 2026. I. félévi beszámolóinak elfogadására

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

1. AGORA Savaria Nonprofit Kft. (1. számú melléklet)

A társaság nettó árbevétele 2026. I. félévben 258.874 eFt, az egyéb bevételek összege 255.139 eFt volt, az összes bevétel így 514.013 eFt. 
Tárgyi időszakban az összes ráfordítás 519.501 eFt, ebből anyagjellegű ráfordítás 240.124 eFt, személyi jellegű ráfordítás 262.095 eFt, értékcsökkenési leírás 16.022 eFt, egyéb ráfordítás 1260 eFt. A pénzügyi műveletek eredménye 1.093 eFt volt. 

Összességében a társaság 2026. I. félévi beszámolója 290.917 eFt mérlegfőösszeget és -4.395 eFt adózott eredményt, veszteséget mutat. 

A felügyelőbizottság a társaság 2026. I. félévi beszámolóját elfogadta.
2. FÉHE Nonprofit Kft. (2. számú melléklet)

A társaság a 2026. év tervei alapján összesen 878.907 eFt bevétellel számolt, amelynek 49 %-a teljesült az első félévben. Az állami normatív hozzájárulás a személyes gondoskodást nyújtó ellátásokban 57 %-ban, a szociális ágazati összevont pótlék támogatás 50 %-ban teljesült. Nem tervezett bevételként jelentkezik továbbá a hajléktalan háziorvosi rendelőben foglalkoztatott munkavállaló által igénybe vehető otthontámogatás összege, valamint a választáson részt vevő munkavállalók távolléti díja. 
A társaság Szombathely Megyei Jogú Város Önkormányzatával kötött ellátási szerződés alapján jogosult önkormányzati támogatásra, amely időarányosan valósult meg.
A társaság adózott eredménye 2026. I. félévben 9.252 eFt lett, amely kedvezőbb a tervezetthez képest. Az eredmény kialakulásában meghatározó szerepet játszott a pénzügyi tevékenységből származó bevétel. Az I. félévi eredményt jelentősen befolyásolja, hogy egyes költségek nem időarányosan merülnek fel.

A társaság kötelező feladatainak zavartalan működését 2026. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni. 

Összességében a társaság mérlegfőösszege 2026. I. félévre vonatkozóan 715.326 eFt, adózott eredménye pedig 9.252 eFt nyereség. 

A felügyelőbizottság a társaság 2026. I. félévi beszámolóját elfogadta. 

3. Savaria Városfejlesztési Nonprofit Kft. (3. számú melléklet)

A társaság 2026. I. félévében 25 db TOP_PLUSZ projekt előkészítésében és megvalósításában vett részt. A TOP_PLUSZ projektek vonatkozásában az előkészítő (tervezés, közbeszerzés) feladatok kezdődtek meg a félév során, a beruházások várhatóan 2027-2028. években valósulhatnak meg. A projektek előkészítése és menedzselése mellett a Kft. az európai uniós támogatásból korábban megvalósított 26 db projekt fenntartási időszakában felmerülő jelentéstételi kötelezettségeket is elvégezte a féléves beszámoló időszakában.

A Kft. 2026. évi üzleti tervében tervezett éves bevételből a féléves gazdálkodás során 47,4 %, összesen 34.908 eFt realizálódott. A bevétel a következő tételekből tevődik össze:
· 4.520 eFt belföldi értékesítés árbevétele,
· 25.000 eFt alapítói támogatás,
· 4.786 eFt egyéb bevételek (TOP_PLUSZ támogatás)
· 602 eFt kamat bevétel 

A 2026. I. félév során a ténylegesen felmerült kiadás 56.457 eFt volt (amely az éves tervezett költség 42,7 %-a), ebből személyi jellegű kiadás 55.565 eFt, anyagjellegű ráfordítás 2.989 eFt, értékcsökkenési leírás 824 eFt, egyéb ráfordítás 79 eFt. 

Az üzemi tevékenység eredménye -25.151 eFt., míg a pénzügyi műveletek eredménye 602 eFt. volt.

A Kft. likviditási helyzete jelenleg stabil, de a pénzügyi egyensúly fenntartása érdekében a korábban nyújtott tagi kölcsön visszafizetésének határideje a 161/2026. (V.28.) Kgy. számú határozattal 2027. december 31. napjára meghosszabbításra került.

Összességében a társaság 2026. I. félévi beszámolója 475.404 eFt mérlegfőösszeget és -24.549 eFt adózott eredményt, veszteséget mutat. 

A felügyelőbizottság a társaság 2026. I. félévi beszámolóját elfogadta. 



4. SZOVA Nonprofit Zrt. (4. számú melléklet)

A SZOVA Nonprofit Zrt. a 2026. év I. félévében kiegyensúlyozott és a tervezettnél kedvezőbb pénzügyi eredményeket ért el. A társaság tárgyi időszakot 2,721 milliárd forint árbevétel mellett 470 millió forint üzemi, valamint 514 millió forint adózás előtti eredménnyel zárta.

Az elért 470 millió forintos üzemi eredmény alapvetően két eltérő jellegű tételből tevődik össze. A nyereség nagyobbik részét, 328 millió forintot a Bejczy utca 1–3. szám alatti üzlethelyiség értékesítése biztosította, amely egyszeri eredményjavító tényezőként jelentkezik a féléves adatokban. Az üzemi eredmény fennmaradó 141 millió forintos hányada a társaság rendszeres városgazdálkodási alaptevékenységéből származik. A rendszeres városgazdálkodási tevékenységek első féléves teljesítménye lényegesen felülteljesítette a várakozásokat, mivel az elfogadott üzleti terv ezen a területen időarányosan veszteséges működéssel számolt. 

Az első félévben realizált 2,721 milliárd forintos árbevétel 165 millió forinttal elmarad az előző év azonos időszakának értékétől, ez a csökkenés azonban kizárólag elszámolástechnikai okokra vezethető vissza. A társaság rendszeres tevékenységeiből származó bevételei – a hulladékgazdálkodási üzletág kivételével – növekvő trendet mutattak. A gazdálkodásban meghatározó súlyt képviselő hulladékgazdálkodás árbevétele ugyanakkor 87 millió forinttal elmaradt a bázisidőszaktól. A bevételkiesés döntően külső, szabályozási és finanszírozási tényezőkre vezethető vissza.

A társaság nettó árbevétele 2026. I. félévben 2.721.443 eFt (az éves terv 47%-a), az aktivált saját teljesítmény értéke 901 eFt, az egyéb bevételek összege pedig 632.883 eFt (88%) volt, így az összes bevétel 3.355.227 eFt. 

A társaság 2026. I. félévi összes ráfordítása 2.885.672 eFt, ebből anyagjellegű ráfordítás 1.238.864 eFt, személyi jellegű ráfordítás 1.015.856 eFt, értékcsökkenési leírás 171.891 eFt, egyéb ráfordítás 459.061 eFt. 

A pénzügyi műveletek eredménye 45.417 eFt volt.

Összességében a társaság 2026. I. félévi beszámolója 14.781.890 eFt mérlegfőösszeget és 484.483 eFt adózott eredményt, nyereséget mutat. 

A társaság Igazgatóságának és Felügyelőbizottságának határozata az ülésen kerül ismertetésre.

5. Vas Megyei Temetkezési Kft. (5. számú melléklet)

A Társaság 2026. évi pénzügyi helyzete jelentősen romlott az előző év hasonló időszakához viszonyítva az első félév során. Ennek fő oka, hogy a megnövekedett temetőüzemeltetési költségek fedezetére támogatás nem érkezett a tulajdonos részéről. A pénzeszköz jelentős csökkenése kihatással van a fizetőképességre is. A rövid lejáratú kötelezettségek a rendelkezésre álló likvid eszközökből jelenleg még kiegyenlíthetők, amennyiben azonban a temetésszám a II. félévben is csökkenő tendenciát mutat, úgy az árbevétel kiesés, valamint a megemelkedett közüzemi költségek miatt már likviditási problémák is keletkezhetnek.

A társaság összes bevétele 2026. I. félévben 265.414 eFt, amelyből a nettó árbevétel 265.521 eFt, az aktivált saját teljesítmények értéke -1.172 eFt, az egyéb bevételek összege 1.065 eFt volt. 
A társaság 2026. I. félévi összes ráfordítása 304.704 eFt, ebből anyagjellegű ráfordítás 105.185 eFt, személyi jellegű ráfordítás 191.898 eFt, értékcsökkenési leírás 3.430 eFt, egyéb ráfordítás 4.191 eFt. Az üzemi tevékenység eredménye -39.290 eFt, míg a pénzügyi műveletek eredménye -1.693 eFt volt. 

Összességében a társaság 2026. I. félévi beszámolója 132.232 eFt mérlegfőösszeget és -41.463 eFt adózott eredményt, veszteséget mutat. 

A felügyelőbizottság a társaság 2026. I. félévi beszámolóját elfogadta.

6. Weöres Sándor Színház Nonprofit Kft. (6. számú melléklet)

A Színház 2026. I. félévi működése az elfogadott üzleti tervben foglaltak szerint alakult. Az első félévben 168 előadás/esemény történt a színházban, amelyeket összesen 28.773 fizető vendég tekintett meg. Összességében az erre az időszakra tervezett művészeti program megvalósult.
A fenntartó által és rajta keresztül folyósított támogatásból 2026. első félévére bevételként elszámolt rész 357.808 eFt volt.
Az árbevétel és egyéb bevétel, valamint az aktivált saját teljesítmény mindösszesen 559.357 eFt összeget tett ki, amely összegében megegyezik az üzleti tervben foglaltakkal. Az értékesítés nettó árbevétele 116.116 eFt, az aktívált saját teljesítmény 1.190 eFt, míg az egyéb bevétel 442.051 eFt volt.
A kiadások, költségek soron összesen 535.126 eFt jelentkezett, amely a következőkből tevődött össze: anyagjellegű ráfordítások 186.718 eFt, személyi jellegű ráfordítások 314.232 eFt, értékcsökkenési leírás 32.150 eFt és egyéb ráfordítások 2.026 eFt.
A pénzügyi műveletek eredménye 6.952 eFt volt. 

A Színház pénzügyi egyensúlya az első félév során nem változott, a likviditási helyzete jó.

Összességében a társaság mérlegfőösszege 2026. I. félévre vonatkozóan 688.751 eFt, adózott eredménye pedig 31.183 eFt nyereség. 

A felügyelőbizottság a társaság 2026. I. félévi beszámolóját elfogadta. 

7. Savaria Turizmus Nonprofit Kft. (7. számú melléklet)

A Kft. első féléves bevétele jóval kevesebb lett a tervezetthez képest. Ennek egyik oka, hogy a Tourinform Iroda a nyári hónapokban bonyolítja a legnagyobb forgalmat, így a második félévben jelentkeznek az áruk és szolgáltatások értékesítéséből származó bevételek. A másik ok, hogy a rendezvényekből származó bevételek is második félévben realizálódnak. 

2026. első félévében bizonytalanságot okoztak továbbá a Nemzeti Kulturális Alapnál a közpénzekkel való visszaélések miatt jelenleg is zajló vizsgálatok, amik egy időre korlátozták a támogatások folyósítását. Ez a Savaria Történelmi Karnevál megvalósítását érintette. A támogatást végül a 2. félévben kapja meg a Kft., így az első féléves mérlegben ez még nem jelenik meg. 

Az első féléves beszámoló pénzügyi adataiból csak részlegesen lehet az Érezd Szombathelyt! programsorozat és a Savaria Történelmi Karnevál előkészületeire következtetni, a bevételek és kiadások teljesülésére a második félévben kerül sor. Az igénybe vett szolgáltatások mértéke összességében jóval alulmarad a 2026-os tervhez képest. A társaság működési költségei az általános működéshez igénybe vett szolgáltatásokat és a béreket, bérjellegű kiadásokat tekintve időarányosak.

A társaság tárgyi időszakban realizált nettó árbevétele 16.444 eFt, az egyéb bevételek összege 34.443 eFt, a pénzügyi műveletek bevétele 5 eFt, az összes bevétel 50.892 eFt volt. 
A társaság 2026. I. félévi összes ráfordítása 58.783 eFt, ebből anyagjellegű ráfordítás 18.486 eFt, személyi jellegű ráfordítás 36.046 eFt, értékcsökkenési leírás 3.788 eFt, egyéb ráfordítás 321 eFt, míg a pénzügyi műveletek ráfordítása 142 eFt. 

A pénzügyi műveletek eredménye -137 eFt volt.

Összességében a társaság 2026. I. félévi beszámolója 171.479 eFt mérlegfőösszeget és – 7.891 eFt adózott eredményt, veszteséget mutat. 

A társaság felügyelőbizottságának határozata az ülésen kerül ismertetésre.




8. Szombathelyi Távhőszolgáltató Kft. (8. számú melléklet)

A társaság a 2026. évi terv összeállításakor a 2025. év már ismert tényadatait, valamint a beruházási és karbantartási terveket használta fel. 
Az alaptevékenység elsődleges bevételei a felhasználók által fizetett alapdíjakból, hődíjakból és szolgáltatási vízdíjakból áll. Az I. félév során ezek a bevételek a tervezett 100,2 %-át tették ki, amely féléves összesítésben minimális eltérésnek minősül. 
A 2026. évi üzleti évre 44 millió Ft adózás előtti eredményt tervezett a Kft. A költségek és ráfordítások arányosan nagyobb része a II. félévben jelenik meg, ennek következtében jellemzően az I. féléves eredmény általában jobb, mint a II. félévi. Az I. félévi eredményterv 90,5 millió Ft volt. A féléves eredmény 258,9 millió Ft, a különbözet megközelítőleg 168 millió Ft. Ebből nagyságrendileg 90 millió Ft tekinthető realizált eredmény változásnak, amely kedvező energetikai hatásfok adatok, aktivált beruházás növekedés, valamint a tervezettnél kisebb mértékű hibaelhárítási költség eredménye. 

A Kft. pénzügyi helyzete jelenleg stabil, bár a pénzeszközállomány az év eleji 773 millió Ft-ról, 352 millió Ft-ra csökkent. A záró pénzeszköz állomány nagyságát befolyásolja, hogy az előző évhez képest a forgalmi összegek jelentősen csökkentek.
A beszámoló készítés időszakában, 2026. augusztus 5-én a Szombathelyi Távhőszolgáltató Kft. lakossági és közületi hátraléka a 2025. félévi záró állományhoz képest kis mértékben nőtt, mindösszesen 138.035 eFt, amely a féléves beszámolóval érintett időszak zárónapján fennálló állományhoz képest 5,49 %-os növekedést mutat. A lakossági hátralék 130.428 e Ft, melyből 69.450 e Ft önkormányzati tulajdonú ingatlanhoz köthető. A közületi hátralék összesen 7.607 e Ft, amelyből 5.904 e Ft ún. önkormányzati hátralék.
A társaság összbevétele 4.892.340 eFt, amelyből nettó árbevétele 2.157.122 eFt, az aktivált saját teljesítmények értéke 29.583 eFt, egyéb bevételek összege 2.705.635 eFt volt. 
A társaság 2026. I. félévi összes ráfordítása 4.633.168 eFt, ebből anyagjellegű ráfordítás 2.470.025 eFt, személyi jellegű ráfordítás 509.859 eFt, értékcsökkenési leírás 130.828 eFt, egyéb ráfordítás 1.522.456 eFt. 
A pénzügyi műveletek eredménye -308 eFt volt.

Összességében a társaság mérlegfőösszege a 2026. I. félévre vonatkozóan 3.468.185 eFt, adózott eredménye 235.566 eFt nyereség. 
Az I. félév adataiból kiindulva, a 2026. évi tervezett eredményhez képest a társaság eredményvárakozása 90 millió forinttal jobb. 

A felügyelőbizottság a társaság 2026. I. félévi beszámolóját elfogadta. 

9. VASIVÍZ ZRt. (9. számú melléklet)

A ZRt. a 2026. évi üzleti terv készítése során - az előző évi szabályozási gyakorlatból kiindulva - március 1-jétől a KSH által közzétett előző évi átlagos infláció mértékének megfelelő, 4,4%-os díjemeléssel számolt. A díjmódosítás azonban csak 2026. július 1-jén lépett hatályba, így az első félévben a korábban megállapított díjak maradtak érvényben. Az üzleti terv és az I. féléves tényadatok közötti eltérés értékelésekor figyelembe kell venni a tervezetthez képest négy hónappal később megvalósult díjemelés bevételekre gyakorolt hatását.

2026. áprilisában megjelent a 10/2026. (IV. 9.) EM rendelet, amely a korábbi szabályozás módosításával a Társaság részére további 571 357 eFt támogatást biztosított, amely kizárólag személyi jellegű ráfordításokra használható fel. A 2026. évi tervadatok ennek megfelelően korrigálásra kerültek, mely módosítás azonban a 2026. évi tervezett eredményt nem érinti.

A ZRt. 2026 I. félévi korrigált összes bevétele 7.760.018 eFt, a tervezett összeg 52,7 %-a, amely értéke a bázis időszakhoz viszonyítva 21,8 %-kal magasabb. A növekedés oka az egyéb bevételek soron jelentkező, EM Alap terhére elszámolt rekonstrukciók magas összege. 

Az ivóvíz szolgáltatás korrigált árbevétele az éves tervhez képest 51% (2.123.544 eFt), míg a szennyvízelvezetés és -tisztítás korrigált árbevétele 51,1%-os mértékű (2.747.266 eFt).  A két fő tevékenység együttes korrigált árbevétele az értékesítés nettó árbevételének 85,1%-át teszi ki. Emellett a bevételek ipari vízszolgáltatásból 8.365 eFt (36%), fürdőszolgáltatásból 113.903 eFt (50,4%), építőipari tevékenységből 471.158 eFt (55,4%), alaptevékenységhez kapcsolódó egyéb tevékenységekből 89.523 eFt (59,1%), alaptevékenységen kívüli egyéb tevékenységekből 172.807 eFt (52,4%) és egyéb bevételekből 1.949.352 eFt (64%) származnak.  A pénzügyi műveletek bevétele 84.100 eFt-ot tett ki. 

Az I. félév korrigált összes költsége és ráfordítása 7.566.613 eFt, amely a tervezett összeg 52,5 %-a. Az anyagjellegű ráfordítások 3.006.929 eFt, a személyi jellegű ráfordítások 3.583.112 eFt, az értékcsökkenési leírás 192.908 eFt, míg az egyéb ráfordítások 782.973 eFt kiadást jelentettek. A pénzügyi műveletek ráfordításai 691 eFt összeget tettek ki. 

Az elsődleges tevékenységek együttes I. félévi üzemi/üzleti eredménye a tervezettnél kedvezőbben alakult, 135.457 eFt nyereség realizálódott, míg a másodlagos tevékenységek eredménye tevékenységenként jelentős eltérést mutat, így az együttes eredményük -6.758 eFt. veszteség. Összességében a társaság üzemi tevékenységének eredménye 128.699 eFt. 

Az Önkormányzat pénzügyi lehetőségeinek alakulása miatt a támogatási szerződésben meghatározott összeg biztosítása késik, a vizsgált időszakban támogatás még nem történt, így a fürdőszolgáltatás üzemi, üzleti eredménye a 2026. I. félév zárásakor -112.282 eFt veszteség. A tulajdonos jóváhagyását követően 2026. március 1-jétől a belépőjegyek és egyéb szolgáltatások árainak vonatkozásában átlagosan 15%-os emelésre került sor.

A társaság 2026. I. félévi adózás előtti eredménye 212.108 eFt, amely 31,4 %-kal tér el az időarányos tervezett értéktől. Összességében a ZRt. mérlegfőösszege 2026. I. félévében 10.212.761 eFt, adózott eredménye 199.264 eFt nyereség. 

A beszámoló a bevételek és kiadások, valamint az eredmény bemutatásán túl kitér a társaság által végzett fejlesztések, beruházások, építési tevékenység, eszközfenntartás és hibaelhárítás, vízminőség, szennyvíztisztítás, környezetvédelem és hatósági ellenőrzés körében tett intézkedések, valamint a létszám- és bérgazdálkodás részletes ismertetésére is. A 2026. I. félévi gazdálkodás alapján a Társaság működése és pénzügyi helyzete stabil, az alaptevékenység ellátása biztosított.

A társaság Igazgatósága és Felügyelőbizottsága a beszámolót a 2026. október 2. napján tartandó üléseken tárgyalja.

10. SZOVA Szállodaüzemeltető Kft. (10. sz. melléklet) 

[bookmark: _Hlk34743431]A SZOVA Szállodaüzemeltető Nonprofit Kft. 2026. első félévi eredménye 343 eFt veszteség.  Árbevétel a tárgyidőszakban nem keletkezett, az üzemi veszteség megegyezik a működéssel összefüggő adminisztratív költségek (számviteli szolgáltatás, könyvvizsgálat, hatósági díjak, illetékek, kamarai tagdíj, pénzügyi szolgáltatási díjak) összegével.

A szálloda projekt előkészítéséhez a SZOVA Nonprofit Zrt. 75 millió forint tagi kölcsönt nyújtott a társaságnak, amelynek első félévi kamatköltsége 3.379 ezer forint volt. A kamat összege tőkésítésre és aktiválásra került, emiatt a befejezetlen beruházásként nyilvántartott összeg az előző év végi 143.172 ezer forintról 146.551 ezer forintra emelkedett. A SZOVA Nonprofit Zrt-vel szemben fennálló – tőkésített kamatokkal növelt – kölcsöntartozás egyenlege 2026. június 30-án 113.384 ezer forint.

Az alapítás óta eltelt időben felhalmozott veszteség összege 7.310 ezer forint, a társaság saját tőkéje a 2026. június 30-i állapot szerint 42.690 ezer forint. 

Mivel a szállodaépítés finanszírozásához szükséges forrást nem tudta a Kft. biztosítani és a projekt megvalósításában évek óta nem történt előrelépés, Szombathely Megyei Jogú Város Önkormányzatának Közgyűlése takarékossági okokból és a további tőkevesztés megelőzése érdekében a 200/2026. (VI. 18.) Kgy. számú határozatával határozott arról, hogy a SZOVA Szállodaüzemeltető Nonprofit Kft., mint Beolvadó Társaság beolvadás útján egyesüljön a SZOVA Nonprofit Zrt.-vel, mint Átvevő Társasággal, 2026. december 31-i időponttal. A társaság tehát várhatóan 2026. december 31-én befejezi működését és megszűnik, jogutóda a SZOVA Nonprofit Zrt. lesz. A beolvadás előfeltétele volt, hogy a SZOVA Szállodaüzemeltető Kft. nonprofit gazdasági társasággá alakuljon át – az erre vonatkozó kérelmet 2026. május 28-án nyújtotta be a Kft. és a társasági forma változását 2026. június 9-én jegyezte be a Szombathelyi Törvényszék Cégbírósága. 

A társaság felügyelőbizottságának határozata az ülésen kerül ismertetésre.


II. Javaslat a Savaria Turizmus Nonprofit Kft.-t érintő személyi jellegű döntés meghozatalára

Szombathely Megyei Jogú Város Önkormányzata és a Szombathelyi Turisztikai és Testvérvárosi Egyesület, mint a Savaria Turizmus Nonprofit Kft. tulajdonosai által kiírt nyílt pályázati felhívás eredményeként a Savaria Turizmus Nonprofit Kft. legfőbb szerve 3/2015. április 17. számú taggyűlési határozatával 2015. május 1. napjától határozatlan időtartamra Grünwald Stefániát választotta meg a munkáltató társaság ügyvezetőjévé és turisztikai desztináció menedzserévé.

Felek a munkaszerződést 2018. május 30-án, majd azt követően 2021. május 31. napján, 2022. június 16. napján és 2024. október 31. napján közös megegyezéssel módosították. Szombathely Megyei Jogú Város Közgyűlésének 295/2024. (X.22.) Kgy. számú határozata, valamint a társaság taggyűlésének 4/2024. október 28. számú taggyűlési határozata alapján Grünwald Stefánia személyi alapbére bruttó 1.000.000,- Ft/hó összegben került megállapításra.

A kulturális ágazatot érintő béremelésről szóló 434/2025. (XII.23.) Korm. rendelet alapján az Önkormányzat törvényi kötelezettségének eleget téve 2026. január 1. napi hatállyal rendezte az ezen foglalkoztatási körbe eső, önkormányzati tulajdonú intézmények és gazdasági társaságok vezetőinek bérét. 
Az időközben megvalósított, jogszabályi kötelezettségből fakadó bérrendezésre tekintettel, a vezetői feladatot ellátó munkavállalók között fennálló bérezési aránytalanság elkerülése céljából javaslom Grünwald Stefánia személyi alapbérének 2026. október 1. naptól havi bruttó 1.150.000 Ft-ra, azaz egymillió-százötvenezer forintra történő emelését.   

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása tárgyában.

III. Javaslat a Haladás 1919 Kft.-t érintő döntés meghozatalára

A Tisztelt Közgyűlés a 193/2024. (IX. 26.) Kgy. sz. határozatában arról döntött, hogy Haladás 1919 Labdarúgó Korlátolt Felelősségű Társaság névvel, 3.000.000 Ft összegű törzstőkével egyszemélyes gazdasági társaságot alapít. A Közgyűlés 381/2024. (XII. 19.) Kgy. sz. határozatában úgy határozott, hogy a Kft.-ben fennálló 3.000.000,- Ft értékű üzletrészét felosztja 2 db 1 %-os, 30.000,- Ft névértékű és 1 db 98 %-os, 2.940.000,- Ft névértékű üzletrészre, és 1 db 1%-os üzletrészt a Szombathelyi Haladás Vasutas Sportegyesület részére, a másik 1 db 1%-os üzletrészt pedig a Viktoria Football Club Szombathely részére értékesíti.

A Közgyűlés 12/2025. (I. 30.) Kgy. határozata és a Kft. taggyűlésének 2/2025. (V. 27.) számú határozata alapján az Önkormányzat a Haladás 1919 Labdarúgó Kft.-ben fennálló 98%-os, 2.940.000,- Ft értékű üzletrészét 1 db 1%-os, 30.000,- Ft névértékű és 1 db 97 %-os, 2.910.000,- Ft névértékű üzletrészre felosztotta, majd az 1%-os tulajdonrészt a 2025. május 27. napján kelt üzletrész adásvételi szerződés értelmében Schäfer András részére értékesítette. 

A Közgyűlés 224/2025. (IX. 29.) Kgy. határozata és a Kft. taggyűlésének 2/2025. (X. 01.) számú határozata alapján az Önkormányzat a Haladás 1919 Labdarúgó Kft.-ben fennálló 97%-os, 2.910.000,- Ft értékű üzletrészét 1 db 30%-os, 900.000,- Ft névértékű és 1 db 67 %-os, 2.010.000,- Ft névértékű üzletrészre felosztotta, majd a 30%-os tulajdonrészt a 2025. szeptember 26. napján kelt üzletrész adásvételi szerződés értelmében a Delli Sport Invest AG részére értékesítette. 

Tájékoztatom a Tisztelt Közgyűlést, hogy a 2025. november 14. napján kelt – hatályos – társasági szerződés alapján a Kft.-ben 1% üzletrésszel, és ehhez igazodó 30.000,- Ft összegű törzsbetéttel rendelkező Viktoria Football Club Szombathely 2026. augusztus 1. napjával végelszámolási eljárás megindítását kezdeményezte a Szombathelyi Törvényszéken, egyúttal üzletrészét felajánlotta a többi tulajdonostársnak. 

2026. augusztus 31. napján kelt levelében Schäfer András jelezte Önkormányzatunk felé az 1%-os tulajdonrészre vonatkozó vételi szándékát. 

A Ptk. 3:166. § (1) bekezdése és a hatályos társasági szerződés 9.1./ pontja alapján az üzletrész a társaság tagjaira szabadon átruházható. Az átruházás feltétele, hogy az üzletrész átruházását írásba kell foglalni, és a változást az üzletrész megszerzője a szerzéstől számított nyolc napon belül köteles a társaságnak bejelenteni. 

IV. Javaslat az Önkormányzat kizárólagos tulajdonában lévő gazdasági társaságok ügyvezetőivel kapcsolatos döntések meghozatalára

A.)  AGORA Savaria Kulturális és Médiaközpont Nonprofit Kft. ügyvezetőjét érintő döntés 

Tájékoztatom a Tisztelt Közgyűlést, hogy az AGORA Savaria Kulturális és Médiaközpont Nonprofit Kft. ügyvezetőjének a Közgyűlés 195/2021. (X. 28.) Kgy. számú határozatában megállapított, határozott idejű vezetői jogviszonya 2026. december 31. napján lejár. 

A közművelődési intézmény vezetői feladatainak ellátása során a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (Kultv.), valamint a kulturális intézményben foglalkoztatottak munkaköreiről és foglalkoztatási követelményeiről szóló 39/2020. (X. 30.) EMMI rendelet rendelkezéseit kell alkalmazni. A Kultv. 94. § (3) bekezdése szerint az (1) bekezdés szerinti intézmény vezetői feladatainak ellátására a munkáltatói jogkör gyakorlója – a (3a) és (3b) bekezdésben, valamint a 99/D. § (3) és (4) bekezdésében foglalt kivétellel – pályázati, vagy a miniszter előzetes hozzájárulásával meghívásos eljárást alkalmaz.

A Kultv. 94. § (1) bekezdése szerint az intézményvezetőnek cselekvőképesnek, büntetlen előéletűnek és a jogszabályban meghatározott képesítési feltételeknek megfelelőnek kell lennie.
A 39/2020. (X. 30.) EMMI rendelet alapján ehhez megfelelő felsőfokú végzettség, legalább öt év, az intézmény alaptevékenységéhez kapcsolódó szakmai gyakorlat, valamint kiemelkedő szakmai vagy szakirányú tudományos tevékenység szükséges.
Önkormányzati fenntartású kulturális intézmény vezetőjénél további feltétel a legalább 120 órás államháztartási és vezetési képzés teljesítése, amely a munkakör betöltését követő két éven belül is teljesíthető.

2026. augusztus 27. napján a Társadalmi Kapcsolatokért és Kultúráért Felelős Minisztérium felé írásban kezdeményeztem a meghívásos eljárás alkalmazásának lehetővé tételét.

Tarr Zoltán miniszter úr 2026. szeptember 15. napján kelt levelében előzetes hozzájárulását adta ahhoz, hogy az AGORA Savaria Kulturális és Médiaközpont Nonprofit Kft. vezetői feladatainak ellátására az Önkormányzat meghívásos eljárást alkalmazzon, és egyetértett Horváth Zoltán személyével, aki a fent hivatkozott jogszabályi feltételeknek maradéktalanul megfelel. 

Így ezen eljárás keretein belül támogatólag kívánom előterjeszteni Horváth Zoltán személyét az AGORA Savaria Kulturális és Médiaközpont Nonprofit Kft. vezetői feladatainak ellátására, 3 éves, határozott időtartamra, 2027. január 1. napjától 2029. december 31. napjáig havi bruttó 1.150.000 Ft személyi alapbér ellenében.

B.) Savaria Városfejlesztési Nonprofit Kft. ügyvezetőjét érintő döntés

Szombathely Megyei Jogú Város Közgyűlése a 341/2022. (IX.29.) Kgy. sz. határozatában 2022. november 1. napjától 2027. október 31. napjáig terjedő határozott időtartamra Dr. Kovácsné Takács Klaudiát választotta meg a Savaria Városfejlesztési Nonprofit Kft. ügyvezetőjének. 
Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása tárgyában.
Javaslom, hogy a Közgyűlés döntsön Dr. Kovácsné Takács Klaudia személyi alapbérének – a többi ügyvezető alapbéréhez hasonlóan – bruttó 1.150.000 Ft-ra történő megemeléséről 2026. október 1. napjától kezdődően. 
Javaslom továbbá, hogy a Közgyűlés Dr. Kovácsné Takács Klaudia ügyvezetői jogviszonyát 3 év határozott időtartammal hosszabbítsa meg 2030. október 31. napjáig. 


V.  Javaslat a Szombathelyi Sportközpont és Sportiskola Nonprofit Kft. részére tagi kölcsön biztosítására

A Szombathelyi Sportközpont és Sportiskola Nkft. ügyvezetője azzal a kérelemmel fordult a tulajdonos SZMJV Önkormányzatához, hogy biztosítson kölcsönt a társaság részére 100 millió Ft összegben 2026.12.31-i visszafizetési kötelezettséggel.

Kérelmében előadta, hogy a Kft. a 2026-os évben TAO pályázat keretében megvalósítja a Schaeffler Aréna Savaria nagycsarnok, és a kiscsarnok parketta cseréjét.
A létesítmény használatához igazodva a beruházás kivitelezésére csak a nyári időszak áll rendelkezésre. A TAO sportfejlesztési támogatás elszámolási szabályai szerint - mely adott év június 30-i végső teljesítési határidőt ír elő, a pályázat teljeskörűen csak hosszabbítás keretében valósítható meg. A kivitelezővel kötött vállalkozási szerződés szerint a végszámla kifizetése a műszaki átadás után esedékes. A műszaki átadás megtörtént, a számlák esedékessége 2026.10.01. Az elhosszabbított pályázat jóváhagyásának időpontja várhatóan október-november hónap. Amíg a jóváhagyó határozat nem születik meg, addig a fedezeti összeget a társaság számláján igazolni kell. Ezen okok miatt szüksége van a cégnek egy áthidaló pénzügyi fedezet biztosítására. 

A Társaság felügyelőbizottsága 3/2026. (09.11) FEB határozatával támogatta a tagi kölcsön felvételét a sportfejlesztési program meghosszabbításáig tartó időszakra. 

Fentiek alapján javaslom a Szombathelyi Sportközpont és Sportiskola Nonprofit Kft. részére 100 millió Ft tagi kölcsön biztosítását, amelyet a társaság 2026. december 31. napjáig köteles visszafizetni az Önkormányzat részére. 

VI. Javaslat a SZOVA Szállodaüzemeltető Nonprofit Kft. beolvadásával kapcsolatos döntés meghozatalára (11. sz. melléklet) 

Szombathely Megyei Jogú Város Közgyűlése a 200/2026. (VI.18.) Kgy. sz. határozatával úgy döntött, hogy a SZOVA Szállodaüzemeltető Nonprofit Kft. és a SZOVA Szombathelyi Vagyonhasznosító és Városgazdálkodási Nonprofit Zrt. a Ptk. 3:44. § (1) bekezdése alapján 2026. december 31. napjával egyesüljön olyan módon, hogy a SZOVA Szállodaüzemeltető Nonprofit Kft. a SZOVA Nonprofit Zrt-be beolvad.  
A Közgyűlés egyúttal felkérte az egyesülésben résztvevő gazdasági társaságok vezető tisztségviselőit, hogy a Ptk. 3:44. § (2) bekezdése szerinti egyesülési tervet – amely tartalmazza az egyesülési szerződést, az átvevő gazdasági társaság alapító okiratának tervezetét, a beolvadó és az átvevő gazdasági társaság vagyonleltár- és vagyonmérleg tervezetét 2026. június 30. fordulónappal és a SZOVA Nonprofit Zrt. egyesülés utáni nyitó vagyonmérleg- és vagyonleltár tervezetét – a Közgyűlés 2026. szeptemberi ülésére készítsék el.

A gazdasági társaságok egyesülésének, ezen belül a beolvadásnak a folyamatát a Polgári Törvénykönyvről szóló 2013. évi V. törvény (a továbbiakban: Ptk.), az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (Átalakulási tv.), és a számvitelről szóló 2000. évi C. törvény előírásai szabályozzák. 

A Ptk. 3:44. § (1) bekezdése értelmében a jogi személy más jogi személyekkel összeolvadás vagy beolvadás útján egyesülhet. A beolvadással megvalósuló egyesülés során a beolvadó jogi személy megszűnik, általános jogutódja az egyesülésben részt vevő másik jogi személy lesz.

A Ptk. 3:44. § (2) bekezdése úgy rendelkezik, hogy ha az egyesülésben részt vevő jogi személyek mindegyike határoz az egyesülés kezdeményezéséről, ügyvezetéseik kötelesek közös egyesülési tervet készíteni, amelynek tartalmaznia kell valamennyi részt vevő jogi személy vagyonmérleg-tervezetét, valamint az egyesüléssel létrejövő jogi személy nyitó vagyonmérleg-tervezetét. A (3) bekezdés rendelkezik arról, hogy az egyesülésben részt vevő jogi személyek az egyesülési terv elfogadásáról külön-külön döntenek. 
Az egyesülési tervet akkor kell elfogadottnak tekinteni, ha azt az egyesülésben részt vevő valamennyi jogi személy elfogadta. 

Az Átalakulási tv. 8. § (1) bekezdése alapján a tagok úgy is dönthetnek, hogy ha a vezető tisztségviselők az átalakuláshoz szükséges okiratokat előkészítik, az átalakulási javaslat érdemi elbírálásáról a döntéshozó szerv egy ülésen határoz. Ez esetben erre az ülésre el kell készíteni az átalakulási tervet, amelyben az ülés napját legfeljebb hat hónappal megelőző, a vezető tisztségviselők által meghatározott időpontra – mint mérlegfordulónapra – vonatkozó vagyonmérleg-tervezet és vagyonleltár-tervezet szerepelhet.

A 200/2026. (VI.18.) Kgy. sz. határozat szerint a beolvadási vagyonmérleg- és vagyonleltár tervezetek fordulónapja 2026. június 30., a beolvadás tervezett időpontja pedig 2026. december 31.  A SZOVA Szállodaüzemeltető Nonprofit Kft. és a SZOVA Nonprofit Zrt. a beolvadáshoz szükséges valamennyi okiratot előkészítette és azokat az egyesülés könyvvizsgálatával megbízott könyvvizsgáló ellenőrizte (a dokumentumok és a könyvvizsgálói vélemény az előterjesztés melléklete.) 

Amennyiben  SZMJV Önkormányzatának Közgyűlése az előkészített, az átalakuláshoz szükséges okiratok tervezetét (így az átalakulási tervet, amely magában foglalja az átalakuló jogi személy vagyonmérleg-tervezetét és az azt alátámasztó vagyonleltár-tervezetét, a jogutód jogi személy (nyitó) vagyonmérleg-tervezetét és vagyonleltár-tervezetét; az egyesülési szerződést, és a jogutód jogi személy létesítő okiratának tervezetét) jóváhagyja, a SZOVA Nonprofit Zrt. egyedüli részvényese, SZMJV Önkormányzata, és a SZOVA Szállodaüzemeltető Kft. egyedüli tagja, a SZOVA Nonprofit Zrt. (képviseletében az igazgatóság elnöke) külön-külön határozatot hoznak átalakulási javaslat érdemi elbírálásáról, amelynek során: 

· Az átalakuláshoz szükséges okiratokat (így az átalakulási tervet, amely magában foglalja az átalakuló jogi személy vagyonmérleg-tervezetét és az azt alátámasztó vagyonleltár-tervezetét, a jogutód jogi személy (nyitó) vagyonmérleg-tervezetét és vagyonleltár-tervezetét; az egyesülési szerződést, és a jogutód jogi személy létesítő okiratának tervezetét) jóváhagyják.
· Felhatalmazzák az egyesülésben részt vevő jogi személyek vezető tisztségviselőit, hogy az egyesülési szerződést aláírják.
· Az egyesülő társaságok vezető tisztségviselői a jogutód jogi személy (SZOVA Nonprofit Zrt.) előzőek szerint jóváhagyott létesítő okiratát aláírásra SZMJV Önkormányzatának Polgármestere elé terjesztik.

Az egyesüléssel érintett jogi személyek az egyesülés valamennyi jogi személynél megtörtént végleges elhatározását követően, az utolsó döntés meghozatalától számított nyolc napon belül kötelesek erről a Cégközlönynél közlemény közzétételét kezdeményezni, amelyet két egymást követő lapszámban kell közzétenni. A közzététel kezdeményezésére az egyesülő jogi személyek a SZOVA Nonprofit Zrt.-t jelölik ki maguk közül.

Az egyesülés eredményeként a SZOVA Szállodaüzemeltető Nonprofit Kft. 2026. december 31. hatállyal a cégjegyzékből törlésre kerül, 2027. január 1. napjától a SZOVA Szombathelyi Vagyonhasznosító és Városgazdálkodási Nonprofit Zrt.-be beolvadva működik tovább, amely a SZOVA Szállodaüzemeltető Nonprofit Kft. általános jogutódja is lesz. 

Az egyesülést követő kilencven napon belül, vagyis legkésőbb 2027. március 30-ig mind a jogelőd jogi személyre (SZOVA Szállodaüzemeltető Nonprofit Kft.), mind a jogutód jogi személyre (SZOVA Nonprofit Zrt.) vonatkozóan a bejegyzés napjával, illetve a jogi személy által az átalakulás időpontjaként meghatározott nappal végleges vagyonmérleget kell készíteni. 


VII. Javaslat a Szombathelyi Távhőszolgáltató Kft.-t érintő személyi jellegű döntés meghozatalára

A Szombathelyi Távhőszolgáltató Kft. közvetett többségi tulajdonosa képviseletében Szombathely Megyei Jogú Város Közgyűlése a 213/2022. (V.26.) Kgy. sz. határozatában 2022. június 1. napjától 2027. május 31. napjáig terjedő határozott időtartamra Molnár Miklós ügyvezetőként való megválasztását javasolta a társaság taggyűlésének. A Társaság taggyűlése a 8/2022. (05.30.) számú taggyűlési határozatával a munkavállalót választotta meg a társaság ügyvezetőjének 2022. június 1. napjától 2027. május 31. napjáig terjedő határozott időtartamra.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása tárgyában.

Javaslom, hogy a Közgyűlés javasolja a társaság taggyűlése számára Molnár Miklós ügyvezetői jogviszonyának 3 év határozott időtartammal történő meghosszabbítását 2030. május 31. napjáig. 

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen! 

Szombathely, 2026. szeptember  „      "

				/: Dr. Nemény András :/
		


I.
Határozati javaslat
…./2026. (IX.24.) Kgy. számú határozat

Szombathely Megyei Jogú Város Közgyűlése az AGORA Savaria Kulturális és Médiaközpont Nonprofit Kft. 2026. I. félévi beszámolóját elfogadja.

Felelős:		Dr. Nemény András polgármester
		Horváth Soma alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Horváth Zoltán, a társaság ügyvezetője)

Határidő:	azonnal



II.
Határozati javaslat
…./2026. (IX.24.) Kgy. számú határozat

Szombathely Megyei Jogú Város Közgyűlése a FÉHE Fogyatékossággal Élőket és Hajléktalanokat Ellátó Közhasznú Nonprofit Kft. 2026. I. félévi beszámolóját elfogadja.

Felelős:		Dr. Nemény András polgármester
		Dr. László Győző alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Németh Klára, a társaság ügyvezetője)

Határidő:	azonnal



III.
Határozati javaslat
…./2026. (IX.24.) Kgy. számú határozat

Szombathely Megyei Jogú Város Közgyűlése a Savaria Városfejlesztési Nonprofit Kft. 2026. I. félévi beszámolóját elfogadja.

Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Dr. Kovácsné Takács Klaudia, a társaság ügyvezetője)

Határidő:	azonnal




IV.
Határozati javaslat
…./2026. (IX.24.) Kgy. számú határozat

1. Szombathely Megyei Jogú Város Közgyűlése a SZOVA Szombathelyi Vagyonhasznosító és Városgazdálkodási Nonprofit Zrt. 2026. I. félévi beszámolóját 2,721 milliárd forint árbevétellel, 470 millió forint üzemi és 484 millió forint adózott nyereséggel elfogadja.

2. Szombathely Megyei Jogú Város Közgyűlése – a 2026. I. félév során felmerült tényinformációk és a társaság gazdálkodási helyzete alapján – a SZOVA Nonprofit Zrt. 2026. évi üzleti tervében szereplő beruházási terv módosítását a 2026. I. félévi beszámoló 9. számú mellékletben foglalt tartalommal jóváhagyja és elfogadja.

Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Kovács Cecília, a társaság vezérigazgatója)

Határidő:	azonnal


V.
Határozati javaslat
…./2026. (IX.24.) Kgy. számú határozat

Szombathely Megyei Jogú Város Közgyűlése a Vas Megyei Temetkezési Kft. 2026. I. félévi beszámolóját elfogadja.

Felelős:		Dr. Nemény András polgármester
		Horváth Soma alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Szabó Erika, a társaság ügyvezetője)

Határidő:	azonnal



VI.
Határozati javaslat
…./2026. (IX.24.) Kgy. számú határozat

Szombathely Megyei Jogú Város Közgyűlése a Weöres Sándor Színház Nonprofit Kft. 2026. I. félévi beszámolóját elfogadja.

Felelős:		Dr. Nemény András polgármester
		Horváth Soma alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Szabó Tibor András, a társaság ügyvezetője)

Határidő:	azonnal




VII.
Határozati javaslat
…./2026. (IX.24.) Kgy. számú határozat

1. Szombathely Megyei Jogú Város Közgyűlése a Savaria Turizmus Nonprofit Kft. 2026. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje. 

Felelős:		Dr. Nemény András polgármester
		Horváth Soma alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Grünwald Stefánia, a társaság ügyvezetője)

Határidő:	a társaság taggyűlése

VIII.
Határozati javaslat
…./2026. (IX.24.) Kgy. számú határozat

1. Szombathely Megyei Jogú Város Közgyűlése a Szombathelyi Távhőszolgáltató Kft. 2026. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

Felelős:		Dr. Nemény András polgármester
		Horváth Soma alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Molnár Miklós, a Szombathelyi Távhőszolgáltató Kft. ügyvezetője
Kovács Cecília, a SZOVA Nonprofit Zrt. vezérigazgatója)

Határidő:	a társaság taggyűlése

IX.
Határozati javaslat
…./2026. (IX.24.) Kgy. számú határozat

1. Szombathely Megyei Jogú Város Közgyűlése a VASIVÍZ ZRt. 2026. I. félévi beszámolóját elfogadásra javasolja a társaság Közgyűlésének.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje. 

Felelős:		Dr. Nemény András polgármester
		Horváth Soma alpolgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Krenner Róbert, a társaság vezérigazgatója)

Határidő:	a társaság közgyűlése



X.
Határozati javaslat
…./2026. (IX.24.) Kgy. számú határozat

Szombathely Megyei Jogú Város Közgyűlése a SZOVA Szállodaüzemeltető Kft. 2026. I. félévi beszámolóját elfogadásra javasolja a társaság alapítójának.


Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Károlyi Ákos, a SZOVA Nonprofit Zrt. Igazgatóságának elnöke
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Kovács Cecília, a társaság ügyvezetője)

Határidő:	azonnal
		


XI.
Határozati javaslat
……/2026. (IX. 24.) Kgy. sz. határozat


1. Szombathely Megyei Jogú Város Közgyűlése úgy dönt, hogy Grünwald Stefánia, a Savaria Turizmus Nonprofit Kft. ügyvezetője havi bruttó munkabére 2026. október 1. napjától 1.150.000,-Ft-ban kerüljön megállapításra. 

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje. 

3. A Közgyűlés felhatalmazza a polgármestert, hogy az 1. pontban foglaltaknak megfelelően a munkaszerződés módosítását aláírja.

Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

Határidő:	a társaság taggyűlése






XII.
Határozati javaslat
……/2026. (IX. 24.) Kgy. sz. határozat

Szombathely Megyei Jogú Város Közgyűlése a Viktoria Football Club Szombathely végelszámolással történő, jogutód nélküli megszűnését, valamint a Haladás 1919 Labdarúgó Kft.-ben meglévő 1 db 1 %-os, 30.000,- Ft névértékű üzletrészének Schäfer András részére történő átruházását tudomásul veszi. 
A Közgyűlés felhatalmazza a polgármestert, hogy a társasági szerződés módosítását aláírja. 

Felelős:		Dr. Nemény András polgármester
		Dr. Horváth Attila alpolgármester
	              Dr. László Győző alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Keringer Zsolt és Martin Dellenbach, a társaság ügyvezetői) 

Határidő:	azonnal



XIII.
Határozati javaslat
……/2026. (IX. 24.) Kgy. sz. határozat

1./ Szombathely Megyei Jogú Város Közgyűlése a miniszter előzetes engedélyével a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94. § (3) bekezdése szerinti meghívásos eljárás alkalmazásával az AGORA Savaria Kulturális és Médiaközpont Nonprofit Kft. ügyvezetőjének 2027. január 1. napjától 2029. december 31. napjáig terjedő határozott időtartamra Horváth Zoltánt választja meg, havi bruttó 1.150.000 Ft személyi alapbér mellett. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra. 

2./ A Közgyűlés felhatalmazza a polgármestert, hogy az ügyvezetővel a munkaszerződést megkösse, valamint a társaság Alapító Okiratának módosítását aláírja. 


Felelős:	Dr. Nemény András polgármester
		Horváth Soma alpolgármester
		Dr. Károlyi Ákos jegyző
(A végrehajtásért felelős:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Vinczéné Dr. Menyhárt Mária, az Egészségügyi és Közszolgálati Osztály vezetője)

Határidő:    	1. pont: azonnal
		2. pont: 2026. december 31. 









XIV.
Határozati javaslat
……/2026. (IX. 24.) Kgy. sz. határozat


1./ Szombathely Megyei Jogú Város Közgyűlése a Savaria Városfejlesztési Nonprofit Kft. ügyvezetőjének 2027. november 1. napjától 2030. október 31. napjáig terjedő határozott időtartamra Dr. Kovácsné Takács Klaudiát választja meg, havi bruttó 1.150.000 Ft személyi alapbér mellett. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra. 

2./ Szombathely Megyei Jogú Város Közgyűlése a Savaria Városfejlesztési Nonprofit Kft. ügyvezetőjének személyi alapbérét 2026. október 1. napjától 1.150.000 Ft-ra megemeli.

3./ A Közgyűlés felhatalmazza a polgármestert, hogy az ügyvezetővel az 1. pont szerinti munkaszerződés módosítást, valamint a 2. pont szerinti munkaszerződést megkösse, valamint a társaság Alapító Okiratának módosítását aláírja. 


Felelős:	Dr. Nemény András polgármester
		Horváth Soma alpolgármester
		Dr. Károlyi Ákos jegyző
(A végrehajtásért felelős:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

Határidő:    	1.-2. pont: azonnal
3. pont: 2027. október 31. illetve azonnal


XV.
Határozati javaslat
……/2026. (IX. 24.) Kgy. sz. határozat


1. A Közgyűlés úgy határoz, hogy a Szombathelyi Sportközpont és Sportiskola Nkft. részére 100 Millió Ft összegű tagi kölcsönt biztosít, amelynek kamatokkal növelt összegét a társaság 2026. december 31. napjáig köteles visszafizetni. 

2. A Közgyűlés az 1. pontban rögzítettek alapján a 100 millió Ft összegű tagi kölcsön fedezetét a költségvetési rendelet következő módosítása során biztosítja. 

3. A Közgyűlés felhatalmazza a polgármestert a tagi kölcsön szerződés aláírására. 


Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője
Jákfalviné Dankovics Lívia, a társaság ügyvezetője)

Határidő:	1. pont: azonnal
2. pont: a költségvetési rendelet következő módosítása
3. pont: 2026. október 15.

XVI.
Határozati javaslat
……/2026. (IX. 24.) Kgy. sz. határozat

1. Szombathely Megyei Jogú Város Közgyűlése úgy határoz, hogy a SZOVA Szállodaüzemeltető Nonprofit Kft. és a SZOVA Szombathelyi Vagyonhasznosító és Városgazdálkodási Nonprofit Zrt. a Ptk. 3:44. § (1) bekezdése alapján 2026. december 31. napjával egyesüljön, olyan módon, hogy a SZOVA Szállodaüzemeltető Nonprofit Kft. a SZOVA Nonprofit Zrt-be beolvad.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Szállodaüzemeltető Nonprofit Kft. beolvadására vonatkozó alapítói döntést meghozza.

3. A Közgyűlés az egyesülésben részt vevő (beolvadó és átvevő) gazdasági társaságok 2026. június 30.-ai fordulónapra készített vagyonmérleg és vagyonleltár-tervezetét, valamint az átvevő gazdasági társaság összevont, egyesülés utáni nyitó vagyonmérleg és vagyonleltár-tervezetét az előterjesztéshez mellékelt tartalommal elfogadja.

4. A Közgyűlés a beolvadás időpontját, valamint az átvevő gazdasági társaság egyesülés utáni végleges vagyonmérleg készítésének fordulónapját 2026. december 31. napjában határozza meg azzal, hogy a beolvadáshoz fűződő joghatások legkorábban az átvevő társaság beolvadással összefüggő változásainak cégjegyzékbe történő bejegyzése, illetve a beolvadó társaság cégjegyzékből való törlésének napján állhatnak be.

5. A Közgyűlés a jelen határozat mellékletét képező, a SZOVA Szállodaüzemeltető Nonprofit Kft. SZOVA Nonprofit Zrt.-be történő beolvadására vonatkozó átalakulási tervet – annak valamennyi mellékletével együtt – elfogadja.

6. A Közgyűlés a SZOVA Szállodaüzemeltető Nonprofit Kft. és a SZOVA Nonprofit Zrt. között létrejövő egyesülési szerződést – annak valamennyi mellékletével együtt – jóváhagyja.

7. A Közgyűlés a beolvadással jogutóddá váló SZOVA Nonprofit Zrt. alapszabályának a beolvadás miatt szükséges módosításokat tartalmazó, módosításokkal egységes szerkezetbe foglalt szövegét az előterjesztés melléklete szerinti tartalommal jóváhagyja, és felhatalmazza a Polgármestert, hogy azt az alapító SZMJV Önkormányzata képviseletében eljárva aláírja. 

8. A Közgyűlés felhatalmazza a SZOVA Nonprofit Zrt. igazgatóságának elnökét, illetve a SZOVA Szállodaüzemeltető Nonprofit Kft. vezető tisztségviselőjét, hogy az egyesülési szerződést a jóváhagyott tartalommal, a képviseleti szabályok betartásával aláírják, és az aláírással összefüggésben szükséges nyilatkozatokat megtegyék. 

9. A Közgyűlés a SZOVA Nonprofit Zrt.-t kijelöli arra, hogy az egyesülésben részt vevő valamennyi jogi személy egyesülésről szóló végleges döntését követően, az utolsó döntés meghozatalától számított nyolc napon belül kezdeményezze az egyesülésről szóló közlemény közzétételét a Cégközlönyben. A közleményt a jogszabályban meghatározott módon, két egymást követő lapszámban kell közzétenni.

10. A Közgyűlés felhatalmazza a SZOVA Nonprofit Zrt. Igazgatóságának elnökét, valamint a társaság vezető tisztségviselőit, hogy az egyesüléssel összefüggő cégbírósági változásbejegyzési, illetve törlési eljárásban a SZOVA Nonprofit Zrt. nevében teljes körűen eljárjanak, így különösen a szükséges kérelmeket és nyilatkozatokat benyújtsák, az eljáró jogi képviselőt meghatalmazzák, a hiánypótlási felhívásoknak eleget tegyenek, valamint a cégbíróság és más hatóságok előtt a szükséges intézkedéseket megtegyék.

Felelős:		Dr. Nemény András polgármester
		Dr. Horváth Attila alpolgármester
		Dr. Károlyi Ákos jegyző
	 	(A végrehajtásért felelős:
Dr. Károlyi Ákos, a SZOVA Nonprofit Zrt. Igazgatóságának elnöke
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Kovács Cecília, a társaság ügyvezetője)

Határidő:	azonnal
		
XVII.
Határozati javaslat
……/2026. (IX. 24.) Kgy. sz. határozat


1. A Közgyűlés Molnár Miklós, a Szombathelyi Távhőszolgáltató Kft. ügyvezetője munkaszerződésének 2027. június 1. napjától 2030. május 31. napjáig terjedő 3 éves határozott időtartammal történő meghosszabbítását javasolja a társaság taggyűlése számára a hatályos munkaszerződésben meghatározott feltételekkel.
 
2. A Közgyűlés felhatalmazza a SZOVA NZrt. vezérigazgatóját, hogy a társaság taggyűlésén a fenti döntést képviselje. 

3. A Közgyűlés javasolja a taggyűlésnek, hogy kérje fel a polgármestert az ügyvezető módosított munkaszerződésének aláírására, valamint hatalmazza fel a társaság módosított társasági szerződésének aláírására.

Felelős:  	Dr. Nemény András polgármester
		Horváth Soma alpolgármester
   		Dr. Károlyi Ákos jegyző
   		(A végrehajtásért felelős:
		Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője 
		Kovács Cecília, a SZOVA Nonprofit Zrt. vezérigazgatója)

Határidő: 	a társaság taggyűlése
    ……….	……….	……….	……….   	……….	……….	……….	……….
	Irodav.	Osztályv.	Jogi ov.	Aljegyző	Alpm. 1	Alpm. 2	Alpm. 3	PM Kabinet-
												főnök

